title: https://wikisource.org/wiki/%D8%A7%D8%B5%D8%B3%D8%B2_%DB%8C%D9%88%D8%B1%D8%AF
article: اصسز یورد
  |اصسز یورد
  
  
  محرری: محمد عاكف
  گچنلر وارسه اسلامڭ شو چیگننمش دیارندن ٬
  شو یوز بیڭلرجه یوردڭ قانلی ٬ زائرسز مزارندن ؛
  یورهكلر پارچالار نوحه دیڭلر رهكذارندن ؛
  بو ماتم ٬ كیم بیلیر٬ قاچ منكسر قلبڭ غبارندن
  خروش ایتمكده ٬ صوڭ امیدینڭ صوڭ انكارندن ؟
  بو اصسز آشیانلر ٬ بر زمان غایت معززدی ؛
  بو ضاملر بویله بایقوش سسلرندن چین چین اوتمزدی !
  شو قوربغهلر سهكهن وادیده جیلانلر قوشوب گزدی !
  شو جوشمش ٬ آغلایان ایرماق نه خندان گولگهلر سزدی !
  فقط ٬ بربادنكبت آنسزین هپ قیردی ٬ هپ ازدی !
  وفاسز یورد ! اوز أولادڭ ایچون اولسون ٬ وفا یوقمی ؟
  نهدن قلبڭ قارارمش ؟ بیڭ اوجاقدن بر ضیا یوقمی ؟
  الهی كیمسهسزلكدن بونالدم آشنا یوقمی ؟
  وطنسز حانمانسز بر غریبم ... ملتجا یوقمی ؟
  بوتون یوقلقمی هر یر ؟ باری بر یوق دیر صدا یوقمی ؟
  محمد عاكف